Melkeproduksjon

Melkeproduksjon er bærebjelken av landbruket i hele Norge, men også en viktig del av landbruket i Rogaland

Vi er kommet over i en ny tid der vi sliter med å produsere nok melk til markedet.

I den nye Melkeforskriften som tredde i kraft 1. mars 2012 ble det en vesentlig endring i forskriftene. Vi i bondelagene må ta enn del av skylda for at forskriftene er som de er i dag.

Forskriftene ble lagt ut på høring allerede i 2010 med blant annet en kraftig endring for samdrifter under 400 tonn. Der ønskte de at samdrifter skulle bare ha bare et org. nummer uansett hvor mange deltagere, og hvilke produksjoner de hadde utenom. Dette ville ført til store vanskeligheter/tap for blant annet de som har ku i samdrift og sau utenom.

Det ble satt i gang et kraftig arbeid for å stoppe dette forslaget. Noe som igjen gjorde at vi overså et annet kulepunkt som har skapt frustrasjon blant våre medlemmer.

Etter dagens regelverk får ikke produsenter som overstiger 750 og 400 tonn ta del i økningen når forhandstallet stiger pga. markedet trenger melk. Dette syns vi blir galt/uheldig for den produsenten som blir rammet. I verste fall fører det til at vi må importere melk. Det er i dag 160 produsenter som har maks kvote og 60 produsenter som ligger mindre enn 3% under taket i Norge.

Vi mener at bondelaget må arbeidet for å endre forskriftene raskest mulig. Slik vil alle melkeprodusenter får ta del i økningen når forhåndstallet stiger pga. markedsregulator Tine trenger mer melk.

Dette mener vi er riktig pga:

- at alle produsenter må være med på å redusere kvotene sine dersom det blir overproduksjon av melk. Da er det naturlig at de får være med opp når markedet trenger mer melk.

 - flere av de som ligger tett opp til maks kvote har nylig bygget driftsbygninger der gjeldsbyrden er stor. For en produksjon på 400 000 liter melk, med en økning på 7% som Tine signaliser de ønsker, utgjør det 28 000 liter som kan bidra positivt på driftsresultatet.

- omsetningsavgiften skal øke for å få ned melkepulverlageret som blir en kostnad for alle.

- sikre nok melk

- dette ville også vert mye kjekkere å kunne slå i bordet med når vi skal verve nye medlemmer som mener bondelaget gjør alt for lite for store produsenter.

- det vil også gjerne dempe noen av produsentene som ønsker å heve kvotetaket til mer enn 400 og 750 tonn. Vi ønsker også å bemerke at vi ikke vil øke kvote taket på grunnkvote og disponibel kvote, men kun når forhåndstallet øker fordi markedet trenger mer melk. Det er ikke bondelaget sin jobb å øke kvotetaket på grunnkvoter, det får SLF stå til ansvar for selv dersom de ønsker dette.

Vi håper at bondelaget kan stå samlet bak dette. Vi tror ikke at noen bønder har det verre enn andre, men at vi står sammen om et felles løft for økonomien til bøndene i hele landet.